CELEX: 62012CA0353
Language: hr
Date: 2013-10-10 00:00:00
Title: Predmet C-353/12: Presuda Suda (sedmo vijeće) od 10. listopada 2013. — Europska komisija protiv Talijanske Republike (Povreda obveze države članice — Državne potpore — Potpora u korist Ixfin SpA — Potpora koja je nezakonita i nespojiva s unutarnjim tržištem — Povrat — Neprovođenje)

23.11.2013   
            
            
               HR
            
            
               Službeni list Europske unije
            
            
               C 344/35
            
         Presuda Suda (sedmo vijeće) od 10. listopada 2013. — Europska komisija protiv Talijanske Republike
   (Predmet C-353/12) (1)
   
   (Povreda obveze države članice - Državne potpore - Potpora u korist Ixfin SpA - Potpora koja je nezakonita i nespojiva s unutarnjim tržištem - Povrat - Neprovođenje)
   2013/C 344/60
   Jezik postupka: talijanski
   
      Stranke
   
   
      Tužitelj: Europska komisija (zastupnici: D. Grespan, B. Stromsky i S. Thomas, agenti)
   
      Tuženik: Talijanska Republika (zastupnici: G. Palmieri, agent, E. De Giovanni, avvocato dello Stato)
   
      Predmet
   
   Povreda obveze države članice — Nedonošenje mjera potrebnih za usklađenje s čl. 2., 3. i 4. Odluke Komisije C(2009) 8123 od 28. listopada 2009. o državnoj potpori C-59/07 Italije u korist Ixfin SpA (SL L167, str. 39.) — Obveza da se bez odgode povrate potpore koje su proglašene nezakonitim i nespojivim sa zajedničkim tržištem i da se o tome obavijesti Komisiju — Poduzetnik u stečaju — Nepostojanje apsolutne nemogućnosti provedbe
   
      Izreka
   
   
               1.
            
            
               Talijanska Republika je, time što u propisanom roku nije donijela sve potrebne mjere kako bi od Ixfin SpA povratila državnu potporu koja je člankom 1. Odluke Komisije 2010/359/EZ od 28. listopada 2009. o državnoj potpori C-59/07 (prijašnji N 127/06 i NN 13/06) Italije u korist Ixfin SpA proglašena nezakonitom i nespojivom s unutarnjim tržištem, i što u određenom roku Europskoj komisiji nije dostavila podatke taksativno navedene u članku 4. te odluke, povrijedila obveze koje ima na temelju četvrtog stavka članka 288. UFEU-a kao i članaka 2. do 4. navedene odluke.
            
         
               2.
            
            
               Talijanskoj Republici nalaže se snošenje troškova.
            
         
      (1)  SL C 287, 22.9.2012.